**Dilshod Nuraliyev** (Toshkent viloyati, Oqqoʻrgʻon tumanida 1969-yil 19-noyabrda tugʻilgan) —oʻzbek futbolchisi va murabbiyi.

Biografiyasi
------------

### Murabbiylik faoliyati

#### „Paxtakor" jamoasi bilan

Murabbiylik faoliyatini „Paxtakor" akademiyasida boshlagan. Nuraliyev 2009-yilda „Paxtakor" klubida 1996-yilda tugʻilgan oʻyinchilar jamoasida murabbiy vazifasini bajargan kezlari bir qancha xalqaro turnirlarda gʻolib chiqqan. 2009-yil 1-iyundan 4-iyungacha Kiyevda XX-asrning 60-70-yillari afsonaviy darvozaboni sharafiga atab „Viktor Bannikov kubogi 2009" xalqaro turniri oʻtkazilgan. Nuraliyev boshchiligidagi „Paxtakor-1996" jamoasi guruh bosqichining uchta oʻyinida ham gʻalaba qozonib, finalda Kiyevning „Dinamo" jamoasi bilan toʻqnash keladi va tengdoshlari ustidan 2:1 hisobida gʻalaba qozonadi.

2009-yilning noyabr oyida „Paxtakor-1996" jamoasi Krasnodarda Valentin Ivanov tavalludining 75 yilligi sharafiga oʻtkazilgan xalqaro turnirda gʻolib boʻladi. 6 jamoa ishtirokida oʻtgan turnirning birinchi turida oʻtkazilgan oʻyinlar natijasiga koʻra gʻolib va sovrindorlar aniqlanib keying bosqichga oʻtkazilgan. 8-noyabr kuni Krimsk shahrida oʻtgan turning soʻnggi hal qiluvchi bahsida „Paxtakor" yoshlari Nazranning „Angusht" jamoasini 6:0 hisobida magʻlub etishgan. Bundan tashqari, „Paxtakor-1996" jamoasi Nuraliyev boshchiligida 2009-yilda Mixail An va Fedorov xotirasiga bagʻishlangan „Paxtakor-79" (Oʻzbekiston) turnirlarida ham gʻoliblikni qoʻlga kiritishgan.

2010-yilda Nuraliyev boshchiligidagi „Paxtakor-1996" akademiyasi jamoasi Alkobendas (Ispaniya) shahrida oʻtkazilgan „Goalearning International" xalqaro yoshlar turnirida ishtirok etishadi. Turnirda 8 ta jamoa bosh sovrin uchun kurash olib borgan. Guruh bosqichida „Paxtakor" futbol akademiyasi tarbiyalanuvchilari har uchala oʻyinda ham gʻalaba qozonishgan. Avvaliga „Adarve" jamoasini 3:1 hisobida magʻlub etib, keyin „Atletiko Madrid"ni 2:0 hisobida magʻlub etadi. Uchinchi turda esa „San-Fernando" yoshlar jamoasini ham 2:0 hisob bilan magʻlub etgan. Yarim finalda „Alkobendas" jamoasi bilan toʻqnash kelgan „Paxtakor" shiddatli kurashda minimal 2:1 hisobida gʻalaba qozonadi. Turnir finalida „Paxtakor" jamoasi „Alkala" jamoasini 4:0 hisobida magʻlub etib, turnir gʻolibiga aylangan. Beshta oʻyinda Nuraliyev shogirdlari raqiblar darvozasiga jami 13 ta gol urib, oʻz darvozalaridan ikkita gol oʻtkazib yuborishgan.

#### 15-17 yoshgacha boʻlgan Oʻzbekiston terma jamoasi

2011-yilda Nuraliyev 15 yoshgacha boʻlgan oʻsmirlar terma jamoasiga bosh murabbiy etib tayinlanadi. Uning rahbarligida 2011-yil 1-9-oktabr kunlari Toshkent shahrida boʻlib oʻtgan 16 yoshgacha boʻlgan yoshlar terma jamoalari oʻrtasidagi 2012-yilgi Osiyo chempionatiga saralash bosqichidan oʻtgan milliy terma jamoamiz guruhda birinchi oʻrinni egallaydi. 2012-yilda BAAda boʻlib oʻtgan 16 yoshgacha boʻlgan yoshlar oʻrtasidagi Osiyo chempionatida milliy terma jamoa asosiy vaqtda 1:1 hisobida durang oʻynagan. Yaponiya oʻsmirlarini penaltilar seriyasida 3:2 hisobida magʻlub etib, birinchi oʻrinni egallaydi. Ushbu muvaffaqiyatdan soʻng 16 yoshgacha boʻlgan Oʻzbekiston yoshlar terma jamoasi Qitʼa kubogini qoʻlga kiritgan mamlakatning birinchi terma jamoasiga aylanadi.

2012-yilgi 16 yoshgacha boʻlgan oʻsmirlar oʻrtasidagi Osiyo chempionati yakunlariga koʻra, jamoa 2013-yili Turkiyada boʻlib oʻtgan yoshlar terma jamoalari oʻrtasidagi Jahon chempionatiga yoʻllanmani qoʻlga kiratadi. Jamoa guruhda ishonchli oʻyin namoyish etib keying bosqichga oʻtadi. Ammo 1/8 finalda kutilmaganda Gondurasga minimal 0:1 hisobida imkoniyatni boy beradi. Nuraliyev oʻyin oldidan jamoa hujumkor futbol oʻynashini takidlab oʻtadi. Biroq 24-daqiqada terma jamoa himoyachisi Akramjon Komilov maydondan chetlatilgani sababli Nuraliyev oʻyinni qayta tiklashga majbur boʻladi va jamoa dastlab rejalashtirilgan taktikani amalga oshira olmaydi.

2012-yil yakuniga koʻra Nuraliyev Oʻzbekiston futbol federatsiyasi tomonidan „Yilning eng yaxshi bolalar va oʻsmirlar murabbiyi" va Mirjalol Qosimovdan keyingi nominatsiya boʻyicha yilning ikkinchi murabbiyi deb topilgan. 2012—2013-yillarda Nuraliyev ketma-ket ikki marta „Yilning eng yaxshi yoshlar murabbiyi" nominatsiyasini qoʻlga kiritgan.

2013-yil dekabr oyi oxirida Dilshod Nuraliyev birinchi ligada toʻp surayotgan „Paxtakor-2" jamoasiga murabbiy etib tayinlanadi.

#### 22 yoshgacha boʻlgan Oʻzbekiston terma jamoasi

UFFning 2015-yil 23-iyun kuni boʻlib oʻtgan yigʻilishida Viktor Jalilovni 22 yoshgacha boʻlgan yoshlar terma jamoasiga yangi bosh murabbiy etib tayinlash toʻgʻrisida qaror qabul qilinadi. Dilshod Nuraliyev murabbiy yordamchisi etib tayinlanadi.

#### 15 yoshgacha boʻlgan Oʻzbekiston terma jamoasi

Nuraliyev 2017-yilda 15 yoshgacha boʻlgan Oʻzbekiston terma jamoasiga yangi murabbiy etib tayinlanadi. 2017-yil sentabr oyida Saudiya Arabistonida boʻlib oʻtgan Osiyo chempionati-2018 saralash turnirida Oʻzbekiston yoshlar terma jamoasi guruhda atigi 3-oʻrinni egallab, 2006-yildan buyon ilk bor Osiyo chempionatiga chiqa olmaydi. 2017-yilning 27-sentabr kuni Oʻzbekiston futbol federatsiyasi Nuraliyevni terma jamoadagi qoniqarsiz natijasi uchun lavozimidan ozod qiladi.

2018-yil 3-fevral kuni Nuraliyev „Surxon" (Termiz) klubiga bosh murabbiy etib tayinlanadi.

Yutuqlari
---------

#### „Paxtakor" jamoasi bilan

* 2009-yil — Valentin Ivanov sharafiga oʻtkazilgan xalqaro turnir gʻolibi.
* 2009-yil — „Viktor Bannikov kubogi" xalqaro turniri gʻolibi.
* 2010-yil — Alkobendasdagi „Goalearning International" xalqaro turniri gʻolibi.

#### Oʻzbekiston U15-17jamoasi bilan

* 2012-yil — U16 Osiyo chempionati gʻolibi.

#### Shaxsiy yutuqlari

* 2012-yil — Oʻzbekistonda yilning eng yaxshi murabbiyi.
* 2013-yil — Oʻzbekistonda yil murabbiyi.
* 2012,2013-yillar — Yilning eng yaxshi yoshlar murabbiyi.

Mukofotlari
-----------

* Oʻzbekiston Respublikasida xizmat koʻrsatgan murabbiy.

Manbalar
--------

1. ↑  „Кубок Банникова — 2009" (deadlink).  ffk.kiev.ua (5-iyun 2009-yil). 9-yanvar 2014-yilda asl nusxadan arxivlangan.
2. ↑  „«Пахтакор» обыграл киевское «Динамо» и завоевал Кубок Банникова".  Uzreport.uz (6-iyun 2009-yil). 8-yanvar 2014-yilda asl nusxadan arxivlangan.
3. ↑  „«Динамо» (до 13): второе место на Кубке Банникова-2009".  Официальный сайт «Динамо» Киев (5-iyun 2009-yil). 8-yanvar 2014-yilda asl nusxadan arxivlangan.
4. ↑  „«Пахтакор» выигрывает пока что только заграницей".  Uzreport.uz (9-noyabr 2009-yil). 8-yanvar 2014-yilda asl nusxadan arxivlangan.
5. ↑  „Футболисты из Узбекистана стали победителями международного турнира в честь Валентина Иванова" (deadlink) (8-noyabr 2009-yil). 8-yanvar 2014-yilda asl nusxadan arxivlangan.
6. ↑  „Воспитанники «Пахтакора» выиграли турнир в Испании".  UzDaily.uz (23-iyun 2010-yil). 8-yanvar 2014-yilda asl nusxadan arxivlangan. Qaraldi: 9-iyul 2022-yil.
7. ↑  „Победа «Пахтакора» в Испании!" (deadlink) (23-iyun 2010-yil). 8-yanvar 2014-yilda asl nusxadan arxivlangan.
8. ↑  „Uzbekistan football team, Pakhtakor Club visits GOALearning Residence" (inglizcha) (deadlink).  Intersoccermadrid.com. (28-iyun 2010-yil). 8-yanvar 2014-yilda asl nusxadan arxivlangan.
9. ↑  „Юношеская сборная Узбекистана по футболу стала чемпионом Азии".  gazeta.uz (7-oktabr 2012-yil). 29-yanvar 2013-yilda asl nusxadan arxivlangan.
10. ↑  „Юношеская сборная Узбекистана (до 16) выигрывает главный трофей в Азии".  sports.ru (7-oktabr 2012-yil). 29-yanvar 2013-yilda asl nusxadan arxivlangan.
11. ↑  „ФФУ наградила лауреатов 2012 года" (deadlink).  olympic.uz (21-fevral 2013-yil). 8-yanvar 2014-yilda asl nusxadan arxivlangan.
12. ↑  „Илхом Муминжонов будет тренировать молодых пахтакоровцев".  Championat.asia (8-yanvar 2013-yil). 8-yanvar 2014-yilda asl nusxadan arxivlangan.
13. ↑  „Джалилов сменил Ашурматова на посту главкома олимпийской сборной Узбекистана" (deadlink).  sports.uz (25-iyun 2015-yil). 26-iyun 2015-yilda asl nusxadan arxivlangan.
14. ↑  О награждении в связи с двадцать второй годовщиной независимости Республики Узбекистан группы работников науки, образования и других социальных сфер, 23.08.2013 (Wayback Machine saytida 8-yanvar 2014-yil sanasida arxivlangan)

| * k
* m
* t
Oʻzbekiston tarkibi – FIFA U-17 Jahon chempionati 2013 |
| --- |
| 
* 1 Karimov
* 2 Eshboʻtayev
* 3 Raimov
* 4 Ashurmatov
* 5 Komilov
* 6 Hamrobekov
* 7 Boltaboyev
* 8 Abdullayev
* 9 Toʻrayev
* 10 Abbosov
* 11 Abdullayev
* 12 Karimov
* 13 Xursanov
* 14 Siddiqov
* 15 Hamdamov
* 16 Shukurov
* 17 Neʼmatullayev
* 18 Qodirqulov
* 19 Erkinov
* 20 Aʼzamov
* 21 Joʻraboyev
* Coach: Nuraliyev

 | Oʻzbekiston |

| * k
* m
* t
Lokomotiv Toshkent futbol klubi bosh murabbiylari |
| --- |
| 
* Anvar Jabborov (2002—2003)
* Toʻraberdi Shaymardanov (2003—2004)
* Andrey Miklyayev (2004—2005)
* Rustam Mirsodiqov (2005)
* Toʻraberdi Shaymardanov (2005—2006)
* Ravshan Muqimov (2006—2007)
* Vyacheslav Soloxo (2007)
* Ravshan Bozorov (2007)
* Ravshan Muqimov (2007—2008)
* Sergey Kovshov (2008—2009)
* Vadim Abramov (2009—2010)
* Marat Miftaxutdinov (2010)
* Andrey Miklyayev (2010)
* Toshmurod Ogʻamurodov (2010)
* Ravshan Muqimov (2010—2011)
* Vazgen Manasyan (2011—2012)
* Xoren Oganesyan (2012)
* Ravshan Muqimov (2012—2013)
* Hakim Fuzaylov (2013—2014)
* Vadim Abramov (2014—2015)
* Andrey Miklyayev (2015)
* Mirko Jeličić (2015—2016)
* Andrey Miklyayev (2016—2018)
* Andrey Fyodorov (2018—2019)
* Samvel Babayan (2019—2020)
* Andrey Fyodorov (2020)
* Dilshod Nuraliyev (2020)
* Andrey Miklyayev (2020—2021)
* Micael Sequeira (2021)
* Denis Korostichenko (2021—2022)
* Server Jeparov (2022)
* Mirko Jeličić (2022) (Vaqtincha)
* Denis Korostichenko (2022—2023)
* Aleksandar Stoimirović (2024)
* Yorqin Nazarov (2024—...)

 |